
Udata sam već pola godine i, hvala Allahu, imam lijep život. Nedavno sam izrazila želju da stavim nikab, ali se muž tome žestoko usprotivio i predložio mi da bolje razmislim. Kaže, ne želi mi stati na put, ali nije spreman ponijeti toliku odgovornost. Šta trebam učiniti?


* 
* 
* 
* 
* 
* 
* 

 
Muž se protivi mom nikabu

Tvoja namjera je jako pohvalna i nastoj je ostvariti, ali na mudar način. Prije svega zamoli Uzvišenog Allaha da raznježi muževo srce, a da tebi olakša taj veliki poduhvat. Razgovaraj s njim na lijep način. Pokušaj mu objasniti da je nošenje nikaba dio vjere i praksa mnogih muslimanki kroz generacije. Pokušaj da neko od utjecajnih ljudi razgovra s njim. Njegov izgovor da nije spreman ponijeti odgovornost nikaba neumjesan je. On je prihvatio najveći emanet, emanet vjere, pa zbog čega nije u stanju prihvatiti nešto što je manje od toga?! Ti, ipak, možeš staviti nikab protiv njegove volje, pod uvjetom da takvo nešto neće izazvati komplikacije u braku ili, ne daj Bože, razvod. Ako se plašiš posljedica, strpi se i pripremaj svoga muža za nikab, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


